1948 йылда СССР Министрҙар Советының Ҡарары, СССР оборона министрының бойороғо һәм СССР Ҡораллы Көстәре Генераль штабы начальнигы директиваһы менән Сталинград ҡалаһында Совет армияһы хәрби-һауа көстәренең Сталинград хәрби аэродром-техник училищеһы ойошторола, ул 1950 йылдың 1 ғинуарында рәсми рәүештә эшләй башлай. Училищеға 1951 йылдың 9 сентябрендә СССР Юғары Советы Президиумының Хәрби Ҡыҙыл Байрағы һәм Грамотаһы тапшырыла. Училище махсус транспорт автомобилдәрен һәм тракторҙарын ремонтлау һәм эксплуатациялау буйынса офицер-техниктар, шулай уҡ аэродромдарҙы төҙөү һәм эксплуатациялау һәм аэродром-төҙөлөш машиналарын ремонтлау буйынса белгестәр әҙерләй, училищела уҡыу срогы ике йыл тәшкил итә. Йөҙ илле ете хәрби-һауа көстәре офицерҙарының беренсе сығарылышы 1951 йылда була.